b"\n_START_ARTICLE_\nCarol Emanuel al II-lea, Duce de Savoia\n_START_SECTION_\nBiografie\n_START_PARAGRAPH_\nKarol Emmanuel al II-lea a fost al treilea fiu al lui Victor Amadeus I, Duce de Savoia \xc8\x99i  a Christine a Fran\xc8\x9bei,  nepotul (pe linia matern\xc4\x83) regelui francez Henric al IV-lea al Fran\xc8\x9bei. Dup\xc4\x83 moartea  fratelui mai mare Francis Hyacinth, \xc3\xaen 1638, a mo\xc8\x99tenit tronul. _NEWLINE_A fost c\xc4\x83s\xc4\x83torit de dou\xc4\x83 ori:  prima so\xc8\x9bie a fost Fran\xc3\xa7oise Madeleine d'Orl\xc3\xa9ans, cea de a doua   - Marie Jeanne de Savoia. \xc3\x8en cea de-a doua c\xc4\x83s\xc4\x83torie s-a n\xc4\x83scut mo\xc8\x99tenitorul tronului, viitorul rege al regatului Sardiniei  Victor Amadeus al II-lea. Karol Emmanuel al II-lea era mai pu\xc8\x9bin preocupat de conducerea statului, axat fiind pe  divertisment.  Conduc\xc4\x83tor de facto a fost mama sa, care a fost implicat\xc4\x83 \xc3\xaen toate chestiunile politicii externe \xc8\x99i interne a statului. \xc3\x8en acea perioad\xc4\x83, \xc3\xaen 1655, au fost urm\xc4\x83ri\xc8\x9bi \xc8\x99i persecuta\xc8\x9bi \xc3\xaen mas\xc4\x83  membrii comunit\xc4\x83\xc8\x9bii protestante valdensiene  (Waldensians)._NEWLINE_Dup\xc4\x83 moartea mamei sale, \xc3\xaen 1663, Karol Emmanuel al II-lea preia controlul asupra \xc8\x9b\xc4\x83rii. \xc3\x8en politica sa extern\xc4\x83 s-a opus puterii \xc3\xaen cre\xc8\x99tere a statului vecin - Fran\xc8\x9ba. \xc3\x8en perioada 1672-1673, Savoia a fost implicat \xc3\xaen r\xc4\x83zboi \xc3\xaempotriva Republicii Genova pentru op\xc8\x9binerea accesului la Liguria, coasta M\xc4\x83rii Mediterane.  Pe plan intern Karol Emmanuel al II-ea a reu\xc8\x99it s\xc4\x83 \xc3\xaembun\xc4\x83t\xc4\x83\xc8\x9beasc\xc4\x83 situa\xc8\x9bia finaciar\xc4\x83  prin extinderea portului maritim din Nisa , fapt ce a permis sporirea  comer\xc8\x9bului exterior. A creat o armat\xc4\x83 permanent\xc4\x83 \xc3\xaen Savoia, refuz\xc3\xa2nd serviciile trupelor mercenare, a\xc8\x99a cum se practica \xc3\xaen ducat mai devreme. Prin ordinul lui Karol Emmanuel al II-lea a fost construit un drum prin mun\xc8\x9bii Alpi din Italia de Nord p\xc3\xa2n\xc4\x83 \xc3\xaen Fran\xc8\x9ba (Chemin des Grottes des \xc3\x89chelles)."